El dia 21 de setembre Puigverd celebrà la Festa Major, retardada una setmana segons la data habitual, que començà amb el pregó oficial a càrrec del director de l’IEI, l’historiador Josep Maria Solé i Sabaté. La sala d’actes de l’Ajuntament es va omplir de gom a gom per escoltar el reputat especialista de la Guerra Civil del 36-39. En féu la presentació l’alcalde, Joan Eroles. Acte seguit se celebrà el tradicional sopar de germanor amb la carpa de la Diputació plena de comensals. Després hi hagué l’actuació dels grups Montse&Joe i Munt-Band. Durant el cap de setmana no hi van faltar els actes habituals, com la pintada de murals, jocs per a la mainada, ofici religiós, entre altres. ■